NORAKSTS

|  |  |
| --- | --- |
| 29.10.2015. | Nr.13/5 |

**AIZDEVUMA, AIZDEVUMA PROCENTU UN PROCENTU SAMAKSAS NOKAVĒJUMA NAUDAS ATMAKSAS TERMIŅA PAGARINĀŠANA BIEDRĪBAI ”ZINĀTNES, INOVĀCIJU UN TESTĒŠANAS CENTRS”**

(ziņo I.Škutāne)

 **Atklāti balsojot ar 11 balsīm PAR –** S.Stoļarovs, J.Bacāns, V.Grigorjevs, V.Ļevčenoks, R.Vectirāne, A.Garančs, D.Olte, A.Rāviņš, A.Rublis, A.Tomašūns, J.Strods, **PRET-** nav,  **ar 1 balsi ATTURAS** – S.Šalājevs,

Saskaņā ar biedrības ”Zinātnes, inovāciju un testēšanas centrs” 09.10.2015. vēstuli Nr.10/04 ”Par aizdevuma līguma Nr.07-2024 un procentu maksājumu samaksas termiņa pagarināšanu līguma Nr.07-2024 ietvaros” ar lūgumu pagarināt 12.10.2007.Aizdevuma līguma Nr. 07-2024 termiņu līdz 2018.gada 11.oktobrim, pieskaitot aizdevuma pamatsummai līdz 2012.gada 11.oktobrim aprēķināto aizdevuma procentu un nokavējuma naudas atmaksu, lai atbilstoši aizdevuma mērķim būtu iespējas veikt tālākus pasākumus Phare līguma Nr.2003/004-979-06-03/1/0027 ietvaros realizētā projekta ”Būvmateriālu inovāciju un testēšanas centra izveide” ilgtspējīgas darbības nodrošināšanai, ņemot vērā tiesvedības procesu Eiropas Savienības Vispārējā tiesā saistībā ar Phare līguma Nr.2003/004-979-06-03/1/0027 ietvaros realizētā projekta turpināšanu, pamatojoties uz likuma ”Par pašvaldībām” 15.panta pirmās daļas 10.punktu, Jelgavas domes 2007.gada 20.septembra lēmumu Nr.11/2 ”Par aizdevumu biedrībai ”Zinātnes, inovāciju un testēšanas centrs”” un 12.10.2007. Aizdevumu līguma Nr.07-2024 nosacījumiem,

**JELGAVAS PILSĒTAS DOME NOLEMJ:**

1.Pagarināt biedrībai ”Zinātnes, inovāciju un testēšanas centrs”, reģ. Nr.40008090676, (turpmāk- Biedrība) 12.10.2007. Aizdevuma līgumā Nr.07-2024 noteikto 5 gadu aizdevuma atmaksas termiņu līdz 11.10.2018.

2. Pagarināt Biedrībai aizdevuma procentu parāda 138 808,39 *euro* un procentu samaksas nokavējuma parāda 27 404,75 *euro* atmaksas termiņu līdz 11.10.2018.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2015.gada 29.oktobrī